Document ID: 32000R2903

Κανονισμός (ΕΚ) αριθ. 2903/2000 της Επιτροπής
της 21ης Δεκεμβρίου 2000
περί καθορισμού των τιμών πώλησης αλιευτικών προϊόντων που απαριθμούνται στο παράρτημα ΙΙ του κανονισμού (ΕΚ) αριθ. 104/2000 του Συμβουλίου για την αλιευτική περίοδο 2001
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 104/2000 του Συμβουλίου, της 17ης Δεκεμβρίου 1999, περί κοινής οργάνωσης αγορών στον τομέα των προϊόντων αλιείας και υδατοκαλλιέργειας(1), και ιδίως το άρθρο 25 παράγραφος 6,
Εκτιμώντας τα ακόλουθα:
(1) Το άρθρο 25 παράγραφος 1 προβλέπει ότι για καθένα από τα προϊόντα που εμφαίνονται στο παράρτημα ΙΙ του κανονισμού (ΕΚ) αριθ. 104/2000 καθορίζεται κοινοτική τιμή πώλησης πριν από την έναρξη της αλιευτικής περιόδου σε επίπεδο τουλάχιστον ίσο προς το 70 έως το 90 % της τιμής προσανατολισμού.
(2) Οι τιμές προσανατολισμού για την αλιευτική περίοδο 2001 καθορίστηκαν για το σύνολο των προϊόντων που εξετάζονται από τον κανονισμό (ΕΚ) αριθ. 2764/2000 του Συμβουλίου(2).
(3) Οι τιμές στην αγορά ποικίλλουν σημαντικά ανάλογα με τα είδη και τους τύπους εμπορικής παρουσίασης των προϊόντων, ιδίως για τα καλαμάρια και τον μπακαλιάρο merluccius merluccius.
(4) Κατά συνέπεια, προκειμένου να οριστεί το επίπεδο που επιτρέπει τη θέση σε εφαρμογή του μέτρου παρέμβασης που αναφέρεται στο άρθρο 25 παράγραφος 2 του κανονισμού (ΕΚ) αριθ. 104/2000, πρέπει να οριστούν οι συντελεστές προσαρμογής για τα διάφορα είδη και τύπους παρουσίασης κατεψυγμένων προϊόντων που εκφορτώνονται στην Κοινότητα.
(5) Κατά συνέπεια, πρέπει να καταργηθεί ο κανονισμός (ΕΟΚ) αριθ. 3611/84 της Επιτροπής(3), της 20ής Δεκεμβρίου 1984, για τον καθορισμό των συντελεστών προσαρμογής για τα κατεψυγμένα καλαμάρια, όπως τροποποιήθηκε τελευταία από τον κανονισμό (ΕΚ) αριθ. 901/98(4).
(6) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης αλιευτικών προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Οι κοινοτικές τιμές πώλησης προϊόντων του παραρτήματος ΙΙ του κανονισμού (ΕΚ) αριθ. 104/2000 καθώς και οι παρουσιάσεις και οι συντελεστές στους οποίους αναφέρονται, οι οποίοι ιχύουν για την αλιευτική περίοδο 2001, προσδιορίζονται στο παράρτημα.
Άρθρο 2
Ο κανονισμός (ΕΟΚ) αριθ. 3611/84 καταργείται.
Άρθρο 3
Ο παρών κανονισμός αρχίζει να ισχύει την 1η Ιανουαρίου 2001.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 21 Δεκεμβρίου 2000.

Labels: 2
6